**Pokus 1: Plava boca**

**Pribor i kemikalije**: okrugla tikvica sa ravnim dnom, čep, voda, glukoza, KOH ili NaOH, metilensko modrilo

**Opis pokusa i zapažanja**: Pripremite otopinu glukoze. Otopljena glukoza će reagirati s kisikom iz zraka te će polako dolaziti do njene oksidacije. Da bi se reakcija oksidacije ubrzala, dodajte nekoliko kapi KOH. Zatim u otopinu dodajte oko 3 do 4 kapi metilenskog modrila. Ako tikvicu začepite i dobro promućkate, doći će do promjene boje otopine iz bezbojne u plavu. Nakon nekog vremena plava boja će nestati.

**Zaključak**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pokus 2: Pomak kemijske ravnoteže**

**Pribor i kemikalije**: menzura, 4 epruvete, stalak, čvrsti FeCl3, NH4SCN, NH4Cl, razrijeđena otopina FeCl3, razrijeđena otopina NH4SCN, destilirana voda, rukavice.

**Opis pokusa i zapažanja**: Pripremite smjesu od 5 mL razrijeđene otopine FeCl3, 5 mL razrijeđene otopine NH4SCN i 20 mL destilirane vode te je podijelite u 4 epruvete.

U prvu epruvetu dodajte malo čvrstog FeCl3, u drugu malo čvrstog NH4SCN, a u treću malo čvrstog NH4Cl.

Četvrta epruveta je standard za uspoređivanje i u nju dodajte nekoliko kapi destilirane vode.

Dodatkom određene tvari, boja otopina u epruvetama 1, 2 i 3 će se promijeniti u odnosu na standard.

**Zaključak**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_